สควิดเกม เล่นลุ้นตาย ฤดูกาลที่ 2
รายละเอียดตอน

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันที่เผยแพร่ครั้งแรก  |  |
| --- | --- | --- | --- | --- | --- | --- |
| 10 | 1 | "ขนมปังและลอตเตอรี่" Transliteration: "Ppang-gwa Boggwon" (เกาหลี: 빵과 복권) | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  ซ็อง กี-ฮุนเดินทางออกจากอาคารผู้โดยสารสนามบินด้วยความมุ่งมั่นที่จะเผชิญหน้ากับฟรอนต์แมนที่อยู่เบื้องหลังเกม เมื่อรู้ว่าเขากำลังถูกติดตาม เขาจึงถอดอุปกรณ์ติดตามที่ฝังไว้หลังหูออก ประกอบกับฮวัง จุน-โฮรอดชีวิตจากการตกจากหน้าผาได้ สองปีต่อมา กี-ฮุนได้ร่วมกับคิม อดีตผู้ให้กู้เงินนอกระบบ และลูกน้องของเขาเพื่อติดตามผู้จัดหาคนเล่นเกมในกรุงโซล ต่อมา คิมและชเว วู-ซ็อก ผู้ร่วมงานของเขา ก็พบผู้จัดหาคนเล่นเกมและมองเขากำลังเสนอขนมปังกับสลากให้กับคนพเนจร ซึ่งส่วนใหญ่เลือกสลาก (ต่อมาขูดสลากพบเป็นสลากไม่ถูกรางวัล) และผู้จัดหาคนเล่นเกมได้ทำลายขนมปังที่ถูกปฏิเสธต่อหน้าพวกเขา ผู้จัดหาคนเล่นเกมได้ลักพาตัวคิมและวูซ็อกและบังคับให้พวกเขาเล่นเกม เป่ายิ้งฉุบลบหนึ่ง กับ รัสเซียนรูเล็ต ซึ่งเป็นผลให้คิมตาย จุนโฮสืบสวนร่วมกับกี-ฮุนและค้นหาฐานปฏิบัติการ ผู้จัดหาคนเล่นเกมได้เผชิญหน้ากับกี-ฮุนที่นั่น ซึ่งเปิดเผยว่าตนเคยเป็นพิงค์การ์ดในเกมและได้ฆ่าบิดาของตนซึ่งเป็นผู้เล่น และให้เหตุผลถึงความโหดร้ายของเกมโดยกล่าวหาว่าผู้เข้าร่วมว่าเป็นพวกน่ารังเกียจ เขาจึงท้าให้กี-ฮุนเล่น รัสเซียนรูเล็ต จนเขาเองต้องตาย
| 11 | 2 | "ปาร์ตี้ฮาโลวีน" Transliteration: "Hallowin Pati" (เกาหลี: 할로윈 파티) | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  กี-ฮุน จุนโฮ และวูซ็อก ค้นพบเบาะแสจากเสื้อแจ็คเก็ตของผู้จัดหาคนเล่นเกมว่ามีการจัดงานปาร์ตี้ฮาโลวีน วูซ็อกจึงสรรหาทหารรับจ้าง กี-ฮุนได้ฝังเครื่องติดตามในตัวเขา และทั้งสามก็คิดแผนเพื่อค้นหาฟรอนต์แมนให้ได้ ในขณะเดียวกัน กี-ฮุนยังคงดูแลมารดาของซังอูและช็อลต่อไป เขาทำงานร่วมกับนายหน้าเพื่อให้ช็อลได้กลับมาพบกับมารดาของเขาจากเกาหลีเหนืออีกครั้ง และกี-ฮุนได้โทรหาลูกสาวที่ห่างเหินจากเขาโดยไม่สนทนาแต่อย่างใด ต่อมา ทีมเริ่มปฏิบัติการได้แทรกซึมเข้าไปงานปาร์ตี้ฮาโลวีน โดยกี-ฮุนได้รับการคุ้มกันจากพิงค์การ์ดขึ้นไปยังรถลีมูซีน โดยมีทีมของเขาไล่ตาม เขาเผชิญหน้ากับฟรอนต์แมนผ่านลำโพงหมูสีทอง ซึ่งเขาเรียกร้องให้ยุติเกมลงเสีย เมื่อยานพาหนะที่ติดตามเขาถูกกำจัด กี-ฮุนจึงขอกลับสู่เกมในฐานะผู้เล่นอีกครั้ง คัง โน-อึล ผู้แปรพักตร์จากเกาหลีเหนือที่ต้องการพาลูกสาวของเธอออกจากเกาหลีเหนือ เข้ามาในเกมในฐานะพิงค์การ์ด
| 12 | 3 | "001" | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  กี-ฮุนตื่นขึ้นในหอพักของเกมพร้อมกับผู้เล่นอีก 455 คน ผู้จัดการเกมประกาศเงื่อนไขใหม่ว่า หลังจากแต่ละเกม ผู้เล่นจะต้องลงคะแนน และหากเสียงส่วนใหญ่เห็นด้วยที่จะออกจากเกม เงินรางวัลที่สะสมไว้จะถูกแบ่งให้จำนวนเท่า ๆ กัน จุนโฮและทีมของเขาไม่สามารถติดตามค้นหาเกาะได้เนื่องจากเครื่องติดตามของกี-ฮุนถูกถอดออก กี-ฮุนสามารถจำผู้เล่นหมายเลข 390 ได้ว่าเป็น "จ็อง-แบ" เพื่อนของเขาและแนะนำให้เขาอยู่ใกล้ตัว โดยเกมแรกเป็นเกม ไฟแดง, ไฟเขียว (หรือเรียกในชื่อภาษาไทย เออีไอโอยู หยุด) กี-ฮุนเตือนผู้เล่นว่าการตกรอบจะส่งผลให้ทุกคนสามารถตายได้ แม้ว่าหลายคนจะขับไล่เขาออกไป แต่การเตือนของกี-ฮุนช่วยลดจำนวนผู้เสียชีวิตลงได้ ผู้เล่นหมายเลข 230 หรือรู้จักกันในชื่อ แร็ปเปอร์ "ธานอส" อยู่ภายใต้อิทธิพลของยาเสพติดและผลักผู้เล่นคนอื่นจนพวกเขาถูกกำจัดไป กี-ฮุนและผู้เล่นหมายเลข 120 ชื่อว่า "ฮย็อน-จู" พยายามช่วยผู้เล่นที่ถูกกำจัดซึ่งถูกยิงยังไม่เสียชีวิตในขณะนั้น แต่โน-อึลกลับยิงผู้เล่นคนนั้นจนเสียชีวิต หลังจบเกม กี-ฮุนกล่าวกระตุ้นให้ผู้เล่นโหวตให้เกมยุติลง และเปิดเผยว่าเขาคือผู้ชนะเพียงคนเดียวจากเกมครั้งก่อน ผู้เล่นที่โหวตให้เล่นต่อจะถูกจัดอยู่ในกลุ่ม "O" (เครื่องหมายถูก) ในขณะที่ผู้ที่โหวตให้ออกจากเกมจะถูกจัดอยู่ในกลุ่ม "X" (เครื่องหมายผิด) ท้ายสุดฟรอนต์แมนซึ่งปลอมตัวเป็นผู้เล่นหมายเลข 001 เป็นผู้โหวตตัดสินให้เกมเล่นต่อไป
| 13 | 4 | "หกขา" Transliteration: "Yeoseos Gaeui Dali" (เกาหลี: 여섯 개의 다리) | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  ผู้เล่นหมายเลข 001 แกล้งทำเป็นมิตรกับกี-ฮุนและแต่งเรื่องขึ้นมาจากเรื่องจริงเกี่ยวกับเหตุผลที่เขาเข้าร่วมเกม ผู้เล่นหมายเลข 333 ชื่อว่า "มย็อง-กี" ถูกธานอสและผู้เล่นหมายเลข 124 ชื่อว่า "นัม-กยู" โจมตี เป็นผลให้ผู้เล่นหมายเลข 001 ได้ขัดขวางและห้ามปรามอย่างง่ายดาย และอดีตแฟนสาวที่กำลังตั้งครรภ์เปิดเผยตัวให้ผู้เล่นหมายเลข 222 ชื่อว่า คิม จุน-ฮี  เห็น ในขณะเดียวกัน กลุ่มพิงค์การ์ดเริ่มเก็บหาอวัยวะเพื่อขายในตลาดมืด หัวหน้าสั่งให้โน-อึลเพิกเฉยต่อการกระทำดังกล่าว แต่เธอปฏิเสธ จุน-โฮพยายามขอความช่วยเหลือจากตำรวจแต่ไม่สำเร็จ กีฮุนประหลาดใจเมื่อพบว่าเกมที่สอง กำหนดให้ผู้เล่นจัดทีมละ 5 คน เพื่อแข่งขันเกม ปัญจกีฬา 6 ขา ซึ่งเป็นเกมสำหรับเด็กจำนวน 5 เกม ได้แก่ ตักจี (딱지), บิซอกชิกี หรือ โยนหิน (비석치기), คงกี หรือ หมากเก็บ (공기), ลูกข่าง และเชกีชากี หรือ เดาะเชกี (제기차기) โดยต้องเล่นให้จบภายในเวลาจำกัด 5 นาที โน-อึลยังคงขัดวางขการค้าอวัยวะของพิงค์การ์ดต่อไปโดยการยิงผู้เล่นที่ถูกกำจัดให้ตาย
| 14 | 5 | "อีกสักเกม" Transliteration: "Han Pan Deo" (เกาหลี: 한 판 더) | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  หลังจากทีมของฮย็อน-จูสามารถเอาชนะได้จากการร่วมมือร่วมใจซึ่งกันและกัน กลุ่มอื่น ๆ มากมายก็ได้รับแรงบันดาลใจและผ่านด่านได้ กีฮุนเป็นกลุ่มเดียวกับจ็อง-แบ, จุน-ฮี, ผู้เล่นหมายเลข 001, และผู้เล่นหมายเลข 388 (คัง แด-โฮ) จนสามารถผ่านด่านได้เช่นกัน และทั้งหมดได้แลกเปลี่ยนชื่อกันหลังจบเกม แม้ว่าผู้เล่นหมายเลข 001 จะแนะนำตัวเองผิดว่าเป็น ออ ย็อง-อิลก็ตาม โน-อึลถูกทหารสองคนที่เกี่ยวข้องกับการค้าอวัยวะทำร้าย ซึ่งได้เตือนเธอว่าให้หยุดขัดขวางเสีย ในระหว่างการลงคะแนนครั้งต่อมา ผู้เล่นหมายเลข 001 สนับสนุนให้ผู้เล่นลงคะแนนเสียงคัดค้านการดำเนินเกมต่อ แต่เสียงส่วนใหญ่เลือกที่จะดำเนินการต่อ โดยเชื่อว่าเงินรางวัลยังคงน้อยเกินไป กี-ฮุนสารภาพกับจ็อง-แบเกี่ยวกับความไม่คงที่เพิ่มมากขึ้นของเขาในการที่จะช่วยเหลือทุกคน ในขณะเดียวกัน จุน-โฮและวู-ซ็อก พร้อมเหล่าทหารรับจ้างยังคงค้นหาเกาะต่อไป เกมที่สามที่มีชื่อว่า "มินเกิล" หรือ "ม้าหมุน/จับคู่" ซึ่งกำหนดให้ผู้เล่นเข้าไปในห้องที่หลังจากจัดกลุ่มตามจำนวนที่แจ้งไว้
| 15 | 6 | "O X" | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  ระหว่างเกม มินเกิล  หรือ "ม้าหมุน/จับคู่" ผู้เล่นต้องดิ้นรนเพื่อให้ได้จำนวนตรงตามที่กำหนดของแต่ละห้องเล่นเกม จึงทำให้เกิดความตึงเครียด การทรยศ และการตายของผู้ร่วมเล่นด้วยกัน ในรอบสุดท้าย จ็อง-แบได้เห็นผู้เล่นหมายเลข 001 ฆ่าผู้เล่นคนอื่นเพื่อให้ได้จำนวนที่กำหนดไว้สำหรับพวกเขา หลังจากเกมจบลง กี-ฮุนและผู้เล่นหมายเลข 001 โต้เถียงกันว่าจะโน้มน้าวผู้เล่นคนอื่นให้โหวตเพื่อยุติเกมลงหรือไม่ และสุดท้ายตัดสินใจไม่โหวตเพื่อหลีกเลี่ยงการปะทะซึ่งกันและกัน ระหว่างการโหวต ผู้เล่นหลายคน รวมถึงผู้เล่นหมายเลข 125 ซึ่งเคยอยู่ใต้อำนาจของธานอสและนัม-กยู เปลี่ยนคะแนนของตนเป็น "X" (ออกจากเกม) คะแนนตัดสินอยู่ที่การตัดสินใจของผู้เล่นหมายเลข 001 อีกครั้ง ซึ่งเลือกออกจากเกมเช่นกัน จึงส่งผลให้คะแนนเสมอกัน ผู้เล่นมีเวลาหนึ่งวันก่อนจะโหวตใหม่ ต่อมาในห้องน้ำ ธานอสและนัม-กยูกดดันผู้เล่นหมายเลข 125 ชื่อว่า มิน-ซู ให้เปลี่ยนคะแนนโหวตเป็น "O" (เล่นเกมต่อ) แต่มย็อง-กีและผู้เล่นคนอื่นที่โหวต "X" (ออกจากเกม) เข้ามาขัดขวางเพื่อปกป้องเขา จึงเกิดการชุลมุนต่อสู้ขึ้น เมื่อธานอสพยายามบีบคอมย็อง-กีจึงทำให้มย็อง-กีแทงธานอสด้วยส้อมจนตาย ในขณะเดียวกัน ทีมของจุน-โฮก็พบทางเข้าที่เป็นไปได้บนเกาะแห่งหนึ่ง แต่กลับพบว่าเป็นกับดักล่อลวงติดกับระเบิดไว้ ทำให้ทหารรับจ้างนายหนึ่งตาย
| 16 | 7 | "มิตรหรือศัตรู" Transliteration: "Chingu-inga Jeog-inga" (เกาหลี: 친구인가 적인가) | ฮวัง ดง-ฮย็อก | ฮวัง ดง-ฮย็อก | 26 ธันวาคม ค.ศ. 2024 (2024-12-26) |  |
  กัปตันพัค กับตัปเรือในทีมของจุน-โฮถูกเปิดเผยว่าเป็นตัวแฝงสองหน้าซึ่งทำลายโดนรนของทีมทหารรับจ้าง ภายหลังการชุลมุนต่อสู้ในห้องน้ำ ผู้เล่นก็รู้ว่าพวกเขาสามารถฆ่าคนอื่นเพื่อเพิ่มเงินรางวัลและทำให้ผู้ลงคะแนนฝ่ายตรงข้ามอ่อนแอลง กี-ฮุนประเมินว่าจะมีการโจมตีในคืนนี้โดยผู้เล่นที่ต้องการเล่นเกมต่อ และได้โน้มน้าวกลุ่มผู้เล่นโหวต "X" ให้หลีกเลี่ยงการโจมตี เพราะด้วยผู้สร้างเกมคือศัตรูแท้จริง ระหว่างการสังหารหมู่ที่คาดว่าจะเกิดขึ้น กลุ่มของกี-ฮุนซ่อนตัวอยู่ในขณะที่ส่วนที่เหลือของกลุ่มได้รับความสูญเสียอย่างมาก และพวกเขาจะออกมาได้ก็ต่อเมื่อพิงค์การ์ดมาถึง กลุ่มกี-ฮุนล่อพิงค์การ์ดมาสังหารทั้งหมด ยกเว้นหนึ่งนาย และยึดอาวุธปืนของพวกเขา พวกเขาเริ่มก่อกบฏและบังคับให้พิงค์การ์ดที่รอดชีวิตนำพวกเขาไปที่ห้องควบคุม อย่างไรก็ตาม พิงค์การ์ดจำนวนมากเปิดฉากยิงระหว่างทาง และผู้เล่นก่อกบฏเริ่มพบเจอปัญาหาคราวกระสุนหมด แด-โฮซึ่งได้รับมอบหมายให้นำกระสุนกลับมาเพิ่มเติม แต่เขากลับประสบกับสภาวะป่วยทางจิตใจเมื่อเผชิญกับเหตุการณ์ที่กระทบกระเทือนจิตใจอย่างร้ายแรง และไม่สามารถกลับมาจุดปะทะได้ อิน-โฮ ซึ่งเข้าร่วมในฐานะผู้เล่นหมายเลข 001 ทรยศทีมด้วยการฆ่าผู้เล่นสองคนและแกล้งตาย ในขณะที่ผู้เล่นคนอื่นที่ยอมแพ้ถูกสังหาร กี-ฮุนและจ็อง-แบ ไม่รู้ว่าอิน-โฮนั่นคือฟรอนต์แมนปลอมสวมหน้ากากมา และถูกจับตัว จากนั้นฟรอนต์แมนได้สังหารจ็อง-แบต่อหน้ากี-ฮุนขณะตื่นตระหนก ซึ่งถามเขาว่า "คุณสนุกกับการเล่นเป็น "ฮีโร่" หรือไม่"